Dovilė Šakalienė

Dovilė Šakalienė (sündinud 1. juunil 1978 Kaunases) on Leedu poliitik ja kohtupsühholoog. Ta oli 12. detsembrist 2024 kuni 22. oktoobrini 2025 Leedu kaitseminister.

Aastatel 1994–1995 õppis ta ühe semestri Cibola keskkoolis USA New Mexico osariigis Avatud Ühiskonna Fondi-Leedu õpilasvahetusprogrammi kaudu. Aastal 1996 lõpetas ta Panevėžyse 5. keskkooli. Aastatel 1996–2001 omandas ta bakalaureusekraadi psühholoogias Vilniuse Ülikoolis ja aastal 2003 sai ta magistrikraadi kohtupsühholoogia alal Mykolas Romerise Ülikoolist.

Aastatel 2004–2005 õpetas ta Mykolas Romerise Ülikoolis kriminaalpsühholoogiat (praktilised seminarid). Aastatel 2004–2015 töötas ta esmalt projektijuhina ja seejärel tegevdirektorina Inimõiguste Instituudis (Žmogaus teisių stebėjimo institutas). Aastatel 2011–2015 oli ta saate "Žinių radijas" (Teadmiste raadio) saatejuht ja autoriprogrammi "Žmogus žmogui" (Mees mehele) produtsent. Aastatel 2012–2016 töötas ta akrediteeritud ajakirjanikuna Euroopa Nõukogus Strasbourgis. Alates novembrist 2016 on ta seimi liige.

Alates 12. detsembrist 2024 on ta Leedu kaitseminister Gintautas Paluckase valitsuses. Ta jätkas kaitseministrina ka 2025. aasta septembris ametisse astunud Inga Ruginienė valitsuses. Oktoobris tegi aga Inga Ruginienė ettepaneku vabastada Šakalienė ministriametist"Leedu peaminister teeb ettepaneku kaitseminister ametist vabastada" ERR, 22. oktoober 2025.

 Isiklikku 
Ta on abielus Valdas Šakalysega ja neil on üks poeg. Usutunnistuse poolest on ta katoliiklane. Lisaks emakeelele (leedu keel) valdab ta inglise, vene, prantsuse ja saksa keelt.

 Viited 

Kategooria:Leedu poliitikud
Kategooria:Leedu kaitseministrid
Kategooria:Psühholoogid
Kategooria:Vilniuse Ülikooli vilistlased
Kategooria:Mykolas Romerise Ülikooli vilistlased
Kategooria:Sündinud 1978